פסקל סטרויק

פסקל אוגוסטוס סטרויק (בהולנדית: Pascal Augustus Struijk; נולד ב-11 באוגוסט 1999) הוא כדורגלן הולנדי המשחק בעמדת הבלם בקבוצת לידס יונייטד. סטרויק נולד בדורנה שבבלגיה ובגיל שלוש עבר עם הוריו להאג שבהולנד. סביו מצד אביו נולדו באיי הודו המזרחיים ההולנדיים, כך שהוא רשאי לשחק במדי אינדונזיה. סטרויק החל לשחק כדורגל בקבוצות הצעירות של דן האג בגיל שבע, לפני שעבר לשחק בקבוצות הנוער של אייאקס ב-2016. באייאקס הוא נאבק על מקום בהרכב מול סוון בוטמן ובמספר משחקים אף הוצב בעמדת החלוץ. מכיוון שחוזהו באייאקס היה עתיד להסתיים בקיץ 2018, עבר סטרויק ללידס יונייטד בינואר אותה שנה לתקופת ניסיון, ובהמשך החודש הוחתם על חוזה קבוע לשלוש וחצי שנים. סטרויק נכלל בסגל הקבוצה הבוגרת של לידס יונייטד ב-13 במרץ 2018, כאשר ישב על הספסל במשחק בו הפסידה קבוצתו לאסטון וילה בתוצאה 0–1. במהלך עונת 2018/2019 שיחק באופן קבוע בהרכב קבוצת המילואים של לידס, וסייע לקבוצה לזכות בליגת הפיתוח המקצועית ב-6 במאי 2019, לאחר ניצחון בגמר על קבוצת המילואים של ברמינגהאם סיטי בבעיטות הכרעה לאחר 0-0 בתום הזמן החוקי. סטרויק זומן על ידי מרסלו ביילסה לצמד משחקי הפלייאוף של הפוטבול ליג צ'מפיונשיפ בשלב חצי הגמר מול דרבי קאונטי, אך לא שותף בהם, ולידס הפסידה בסיכום שני המשחקים בתוצאה 3–4 ונותרה בליגת המשנה. ב-10 בדצמבר 2019 ערך סטרויק את הופעת הבכורה שלו בלידס יונייטד, כאשר נכנס כמחליף במקומו של אלדר קושטה בדקה ה-91, במשחק בו ניצחה קבוצתו את האל סיטי בתוצאה 0–2. הופעתו השנייה, שוב כמחליף בדקות האחרונות, הייתה במשחק מול קארדיף סיטי ב-14 בדצמבר, שהסתיים בתוצאה 3–3, כאשר הרחקת כדור לא טובה שלו הסתיימה בשער השוויון שספגה קבוצתו זמן קצר לפני סיום המשחק. לאחר הופעתו השלישית, כמחליף בדקה ה-61 בניצחון 0–1 על ברנסלי ב-17 ביולי 2020, זכה לשבחים על משחקו בעמדת הקשר האחורי . הוא פתח לראשונה בהרכב במשחק מול דרבי קאונטי ב-19 ביולי שהסתיים בניצחון 1–3, וכן במשחק האחרון של העונה מול צ'רלטון את'לטיק ב-22 ביולי, בסופה העפילה לידס יונייטד לפרמייר ליג לאחר שסיימה במקום הראשון וזכתה באליפות הפוטבול ליג צ'מפיונשיפ. בשל פציעתו של ליאם קופר, פתח סטרויק בהרכב במשחק הבכורה של לידס יונייטד לעונת 2020/2021 ב-12 בספטמבר 2020, שהסתיים בהפסד 4–3 לאלופה ליברפול. ב-20 בנובמבר האריך את חוזהו במועדון בשלוש שנים וחצי נוספות, עד קיץ 2024. את שערו הראשון בקבוצה הבוגרת של לידס הבקיע בנגיחה מכדור קרן ב-14 בפברואר 2021, בהפסד קבוצתו 2–4 לארסנל, לאחר בישול של ראפיניה בדקה ה-58. בעונתו הראשונה בפרמייר ליג שותף ב-27 משחקים והבקיע שער אחד. ב-12 בספטמבר 2021, במשחק בו הפסידה לידס לליברפול בתוצאה 0–3, החליף סטרויק את דייגו יורנטה הפצוע בדקה ה-33. בדקה ה-58 הוא ביצע עבירה על הארווי אליוט שהסתיימה בפציעה קשה של האחרון, וכתוצאה מכך הורחק בכרטיס אדום ישיר בדקה ה-60. ב-15 במאי 2022 הבקיע את שערו הראשון לעונה בתוספת הזמן של המשחק מול ברייטון אנד הוב אלביון, שהסתיים בתוצאה 1–1. סטרויק ערך את הופעת הבכורה שלו לעונת 2022/2023 ב-6 באוגוסט 2022, במשחק הראשון של העונה, בו ניצחה לידס את וולברהמפטון וונדררס בתוצאה 1–2. ב-9 באוקטובר כבש את שערו הראשון לעונה, בהפסד 1–2 לקריסטל פאלאס. לאחר נשירתה של לידס לצ'מפיונשיפ בסיום עונת 2022/2023, פתח במשחק הראשון לעונת 2023/2024 מול קארדיף סיטי, שהסתיים בתוצאה 2-2. ב-9 באוגוסט הבקיע את שערו הראשון לעונה, שהיה גם שער הניצחון, במסגרת גביע הפוטבול ליג מול שרוסברי טאון, שהסתיים בתוצאה 1–2. ב-30 בספטמבר הבקיע את שער הליגה הראשון שלו לעונה בליגה בהפסד 1–3 לסאות'המפטון. ב-25 באוקטובר כבש שער עצמי בהפסד 0–1 לסטוק סיטי. הוא נפצע במשחק מול פרסטון נורת' אנד ב-26 בדצמבר והושבת, נאלץ לעבור ניתוח במרץ 2024 וסיים את העונה. הוא פתח בהרכב במשחק הראשון לעונת 2024/2025 ב-10 באוגוסט, בו גם כבש את שערו הראשון לעונה בבעיטת עונשין, בתיקו 3-3 מול פורטסמות'. סטרויק רשאי לייצג אחת משלוש נבחרות: בלגיה, הולנד ואינדונזיה. ב-2016 שותף סטרויק בשלושה משחקים במדי נבחרת הולנד עד גיל 17. סטרויק שמאלי ומשחק לרוב כבלם, אם כי הוא יכול לשחק גם בעמדת הקשר האחורי. במהלך עונת 2022/2023 החל לשחק גם בעמדת המגן השמאלי. עקב ממדיו וצורת משחקו הושווה סטרויק לבלם נבחרת הולנד, וירג'יל ואן דייק. מעודכן ל-4 באוקטובר 2024 מדיה וקבצים בנושא פסקל סטרויק בוויקישיתוף פסקל סטרויק, באתר Transfermarkt פסקל סטרויק, באתר Soccerway פסקל סטרויק, באתר BDFutbol פסקל סטרויק, באתר WorldFootball.net פסקל סטרויק, באתר FootballDatabase.eu Club list of registered players: As at 18th May 2019: Leeds United, English Football League. עמוד 17 Pascal Struijk, Soccerway Pascal Struijk, worldfootball.net Minne Groenstege, Basisdebutant Struijk met kampioen Leeds te sterk voor Cocu, Roos en Rooney, Algemen Dagblad. 19 July 2020. (בהולנדית) Faisal Maliki Baskoro, Pascal Struijk, Pemain Keturunan Indonesia yang Bantu Leeds United Promosi, Berita Satu. 19 July 2020 (באינדונזית) Pascal Struijk – from a 'dead track' at Ajax to winning Bielsa's trust at Leeds, The Athletic. 15 September 2020 Aston Villa 1–0 Leeds United, BBC Sport. 13 April 2018 Dan Coombs, Pascal Struijk is shaping up as Leeds United's next breakout star, HITC. 6 March 2019 U23 Report: Leeds United 0–0 Birmingham City (Leeds win 4–2 penalties), Leeds United F.C. 6 May 2019 Leeds United 2–4 Derby County (3–4 agg): Jack Marriott scores twice to send Rams to Wembley, BBC Sport. 15 May 2019 Leeds United 2–0 Hull City: Marcelo Bielsa's Whites win to go top, BBC Sport. 10 December 2019 Dawes Dawes, Leeds fans react to Pascal Struijk's performance, HITC. 14 December 2019 Cardiff stun Leeds as Robert Glatzel seals draw after being three down, The Gurdian. 14 December 2019 Nestor Watach, Pascal Struijk proved Marcelo Bielsa right in his high-pressure Barnsley cameo, Leeds Live. 17 July 2020 Graham Smyth, Derby County 1 Leeds United 3: Graham Smyth's player ratings, Yorkshire Evening Post. 19 July 2020 Ian Woodcock, Leeds United 4–0 Charlton Athletic: Addicks relegated after heavy defeat by champions, BBC Sport. 22 July 2020 Martin Laurence, The winners and losers in the Championship this season, The Guardian. 24 July 2020 Joe Mewis, Leeds United issue Liam Cooper injury update as Pascal Struijk drafted in, Leeds Live. 12 September 2020 Phil McNulty, Salah hat-trick sinks Leeds in thriller, BBC Sport. 12 September 2020 Leeds defender Struijk signs new deal, BBC Sport. 20 November 2020 Martin Jarred, Leeds forget to take their A-game to London - again, Telegraph & Argus. 14 February 2021 Josef Rindl, Arsenal 4 Leeds United 2, BBC Sport. 14 February 2021 Harvey Elliott: Liverpool winger suffers serious ankle injury against Leeds, Sky Sports. 12 September 2021 Luke Reddy, Leeds United 1 Brighton & Hove Albion 1, BBC Sport. 15 May 2022 Leeds United 2 Wolverhampton Wanderers 1, BBC Sport. 6 August 2022 Gary Rose, Crystal Palace 2 Leeds United 1, BBC Sport. 9 October 2022 Dafydd Pritchard, Leeds United 2 Cardiff City 2, BBC Sport, 6 August 2023 Leeds United 2-1 Shrewsbury Town: Pascal Struijk gives Daniel Farke first win as boss, BBC Sport, 9 August 2023 Southampton 3 Leeds United 1, BBC Sport, 30 September 2023 Stoke City 1 Leeds United 0, BBC Sport, 25 October 2023 Pascal Struijk: Leeds United defender out for season after groin surgery, BBC Sport, 27 March 2024 Leeds United 3 3 Portsmouth, BBC Sport, 10 August 2024 Minne Groenstege, Struijk plots tegenover Rooney bij kampioen Leeds United: 'Ongekend wat hier is losgekomen', Algemeen Dagblad. 25 July 2020 (בהולנדית) Joe Urquhart, Pascal Struijk 'living the dream' at Elland Road after penning new deal, Yorkshire Evening Post. 20 November 2020 William Jackson, Pascal Struijk has made Jesse Marsch's Leeds United left-back decision easy, Leeds-Live, 22 August 2022 Dan Coombs, Leeds United talent is being compared by teammates to Virgil van Dijk, HITC.com . 21 August 2019